Diari Oficial de la Generalitat Valenciana


Sumari del DOGV 4205, del 07-03-2002 (2002/2188)

RESOLUCIÓ de 23 de gener de 2002, del Servei Territorial d'Indústria i Energia de Castelló, per la qual s'autoritza a Iberdrola Distribución Eléctrica, SAU, la realització de les instal·lacions de la línia aèria trifàsica de mitjana tensió a 20 kV, d'interconnexió entre la línia Sant Blas (derivació Masia El Campillo) i la línia Sierra (derivació a Gaibiel) de la S.T.R. de Segorbe (projecte d'Iberdrola CS-0161/99), se n'aprova el projecte d'execució i es declara en concret la seua utilitat pública. Expedient ATLINE/1999/172.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2188


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 23 de gener de 2002, del Servei Territorial d'Indústria i Energia de Castelló, per la qual s'autoritza a Iberdrola Distribución Eléctrica, SAU, la realització de les instal·lacions de la línia aèria trifàsica de mitjana tensió a 20 kV, d'interconnexió entre la línia Sant Blas (derivació Masia El Campillo) i la línia Sierra (derivació a Gaibiel) de la S.T.R. de Segorbe (projecte d'Iberdrola CS-0161/99), se n'aprova el projecte d'execució i es declara en concret la seua utilitat pública. Expedient ATLINE/1999/172. [2002/F2188]
  
Examinats els antecedents que hi ha en l'expedient ATLINE/1999/172 de la Unitat d'Energia i Mines, tramitat a instància de l'entitat Iberdrola Distribución Eléctrica, SAU.
  
Antecedents de fet
  
Primer. El 7 de juny de 1999, Iberdrola Distribución Eléctrica, SAU, va sol·licitar autorització administrativa i el 21 de novembre de 2000 la declaració en concret d'utilitat pública del projecte d'instal·lacions de la línia aèria trifàsica de mitjana tensió a 20 kV d'interconnexió entre la línia San Blas (derivació Masia El Campillo) i la línia Sierra (derivació a Gaibiel) de la S.T.R. de Segorbe, CS-0161/99.
  
Segon. Es tramità la corresponent informació pública del projecte i de la relació d'interessats, béns i drets afectats incloent els corresponents anuncis que es publicaren en el periòdic Mediterráneo, en el Butlletí Oficial de la Província de Castelló i en el Diari Oficial de la Generalitat Valenciana, així com en el tauler d'anuncis dels ajuntaments de Jérica i Gaibiel.
  
Tercer. Durant el període d'informació pública no s'hi presentaren al·legacions.
  
Quart. Es tramitaren les preceptives separates als organismes afectats, ajuntaments de Jérica i Gaibiel, Confederació Hidrogràfica del Xúquer i Diputació.
  
Cinqué. La Confederació Hidrogràfica del Xúquer emeté informe condicionat, mentre que als ajuntaments de Jérica i Gaibiel i a la Diputació Provincial se'ls reiterà la sol·licitud d'informe amb indicació que si no s'aportava contestació en termini, es consideraria que no hi havia cap inconvenient per a la seua autorització. Els ajuntaments de Jérica i Gaibiel i la Diputació Provincial no han emés cap informe i no han contestat la nostra reiteració.
  
Sisé. L'11 d'agost de 1999 s'emeté informe tècnic sobre la documentació presentada, en el qual consta que s'hi pot considerar sense defectes aparents.
  
Seté. Una vegada instruït el procediment i per complir el que s'ha prescrit en l'article 84 de la Llei 30/1992, es realitza el tràmit d'audiència als interessats en la forma prevista en l'esmentada llei, els quals presenten les següents al·legacions:
  
a) Salvador Capilla Garatulla, al·lega que no desitja que passe una línia d'alta tensió per la seua propietat.
  
b) Aniceto Vicente Capilla Mateo, al·lega que podria realitzar-se un traçat alternatiu, grafiant-lo sobre el pla en línia recta entre els punts 15 i 32.
  
c) José Manuel Lázaro Moros, manifesta la seua disconformitat amb el pas de la línia per la seua finca.
  
d) Ludivina Pérez Pérez, al·lega que podria realitzar-se un traçat alternatiu, grafiant-lo sobre el pla en línia recta entre els punts 15 i 32.
  
Fonaments de dret
  
1. La Conselleria d'Indústria i Comerç té competència en virtut del Reial Decret 2.595/1982, de 24 de juliol, sobre traspàs de funcions i serveis de l'administració de l'estat a la Comunitat Valenciana en matèria d'indústria i energia (BOE 249, de 18 d'octubre de 1982) i pel Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, de 2 de juny de 1984).
  
2. Vistos els preceptes de la Llei 54/1997, de 27 de novembre, del Sector Elèctric, i també els decrets 2.617/1996, de 20 d'octubre, sobre autorització d'instal·lacions elèctriques, i 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre Expropiació Forçosa i Sancions en Matèria d'Instal·lacions Elèctriques.
  
Aquest Servei Territorial d'Indústria i Energia, a proposta de la unitat corresponent, resol:
  
Primer
  
Autoritzar a Iberdrola, SA, l'establiment d'una línia elèctrica aèria de mitjana tensió les característiques principals de la qual són les següents:
  
Línia aèria trifàsica de mitjana tensió a 20 kV d'interconnexió entre la línia San Blas (derivació Masia El Campillo) i la línia Sierra (derivació a Gaibiel) de la S.T.R. de Segorbe, projecte d'Iberdrola CS-0161/99.
  
Segon
  
Desestimar les al·legacions del senyor José Manuel Lázaro Moros, per estimar que no aporta el titular afectat cap criteri tècnic o econòmic que justifique un traçat alternatiu, i no resulta procedent variar el dit traçat per la disconformitat d'un o de diversos propietaris que pretenen d'aquesta forma afectar tercers fins al moment no implicats.
  
Tercer
  
Desestimar les al·legacions del senyor Salvador Capilla Garatulla, ja que no s'aporta cap criteri tècnic o econòmic que justifique un traçat alternatiu, i no resultant procedent variar el dit traçat per la disconformitat d'un o de diversos propietaris que pretenen d'aquesta forma afectar tercers fins al moment no implicats.
  
Quart
  
Desestimar les al·legacions del senyor Aniceto Vicente Capilla Mateo, ja que no s'aporta cap criteri tècnic o econòmic que justifique un traçat alternatiu, i no resulta procedent variar el dit traçat per la disconformitat d'un o de diversos propietaris que pretenen d'aquesta forma afectar tercers fins al moment no implicats.
  
Cinqué
  
Desestimar les al·legacions de la senyora Ludivina Pérez Pérez, ja que no s'aporta cap criteri tècnic o econòmic que justifique un traçat alternatiu, i no resulta procedent variar aquest traçat per la disconformitat d'un o diversos propietaris que pretenen d'aquesta forma afectar tercers fins al moment no implicats.
  
Sisé
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Seté
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'aquest servei territorial adjuntant certificació tècnica de la instal·lació, a efectes de posada en servei.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment de les condicions que han sigut establides per la Confederació Hidrogràfica del Xúquer.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Innovació i Competitivitat (carrer de Colom, 32, 46992 València), en el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), en la redacció que en fa la Llei 4/1999, de 13 de gener (BOE 12, de 14 de gener de 1999).